en hu en de hu en en en hu pl en hu en hu hu hu hu hu hu hu hu hu hu hu hu hu hu en de de nl hu hu hu hu hu hu hu hu hu hu hu hu hu hu hu hu de en en en hu hu hu hu hu hu hu hu hu
Erasmus + projekt, 01-11-2021 - 01-11-2023, 24 hónap
2021. november 1-jén indult új projektünk, amelyben Magyarországon kívül holland, bolgár és ciprusi partnerszervezetekkel a COVID19 helyi közösségekre gyakorolt hatását vizsgáljuk, valamint összegyűjtjük és rendszerezzük azokat a közösségi megoldásokat, jó gyakorlatokat, amelyek segítettek ezeknek a közösségeknek a túlélésben, a társadalmi immunrendszer erősítésében.
A COVID-helyzet váratlan és új kihívások elé állította a helyi közösségeket életük szinte minden területén. A bezártság és a távolságtartási politika miatt a kulturális tevékenységeket újra kellett gondolni, innovatív, kreatív megoldások születtek világszerte, melyeket érdemes hasznosítani.
A projektben fókuszcsoportokat, képzéseket, műhelymunkákat tartunk Érden, Amszterdamban, Szófiában és Nicosiában, valamint közreadunk egy online eszköztárat, amelynek segítségével a helyi közösségek felkészülhetnek egy esetleges további természeti, gazdasági vagy akár környezeti kihívásra.
A program fő célja, hogy a helyi közösségeket segítse krízishelyzetekben és felvértezze a helyi közösségszervezőket a helyi közösségi események, rendezvények és tevékenységek szervezéshez szükséges ismeretekkel és eszköztárral, amiket kihívásokkal teli időkben, krízisek esetén tudnak használni.
Mindez hatással lesz a közösség mentális egészségére is, hozzájárul a közösség kohéziójához.
A résztvevő 4 országban online és offline kutatást végzünk a helyi közösségek feltérképezésére: hagyományok ill a COVID-19 hatása a helyi közösségekre, melyek alapján egy online oktatási platformot alakítunk ki. Itt lehet majd megismerni a hazai és nemzetközi jó példákat illetve megtanulni, hogyan érdemes a helyi közösségi életet szervezni. A projekt végén Társadalmi hatásjelentést készítünk, melyet mintaként használhatnak majd a szervezetek vagy közösségi kezdeményezések.
Kulcsfontosságú a kapacitásépítés a helyi érintettek körében, ennek támogatására képzési műhelyeket, multiplikátor rendezvényeket szervezünk minden részt vevő országban, melyen hazai szervezők is részt vehetnek.
A projekt fő céljai:
Megérteni a helyi társadalmak/közösségek régi összetartó hagyományait és feltérképezni a fennmaradási esélyeit a 21. században.
Feltárni a COVID-járvány hatásait a helyi társadalmak kultúrájára a részt vevő országokban és kísérleti településeken.
A közösségi erőforrások feltérképezése a kísérleti településeken, különös tekintettel az alkotóképességre, a célcsoportok kreatív kapacitására.
Kulturális fogyasztás és kultúraformáló legjobb gyakorlatok gyűjtése a részt vevő országokban, különös tekintettel Hollandia, Magyarország, Bulgária és Ciprus geopolitikai és kulturális különbségeire.
Megtalálni a helyiek célcsoportonkénti bevonásának lehetőségeit (fiatalok, idősek, munkaképes felnőttek).
Az offline és online tevékenységek lehetőségeinek felmérése, új megoldások kidolgozása célcsoportonként.
A helyi lakosok kapacitásépítése, hogy aktív kulturális szereplőkké és közösségformáló szervezőkké váljanak helyben.
Kreatív megoldások nemzetközi cseréje, új kreatív módszerek adaptálása helyi szinten.
CENTRE FOR ADVANCEMENT OF RESEARCH AND DEVELOPMENT IN EDUCATIONAL TECHNOLOGY LTD-CARDET, Ciprus, LEFKOSIA
Public Policies Watchdog Forum Bulgária, Sófia
A projektről bővebb információ kérhető Hadrévy Borbála projektvezetőtől: hadrevy.borbala@cromo.hu, +36 20 412 7467
© Cromo Alapítvány, 1119 Budapest, Fehérvári út 83.
Sütiket használunk, hogy biztosítsuk a weboldal megfelelő működését és biztonságát, valamint hogy a lehető legjobb felhasználói élményt kínáljuk Neked.
Csak a legszükségesebbek elfogadása Összes elfogadása
Itt testreszabhatod a süti beállításokat. Engedélyezd vagy tiltsd le a következő kategóriákat, és mentsd el a módosításokat.